|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o ugostiteljskoj djelatnosti na području Općine Gornja Rijeka** |
| **OPĆINA GORNJA RIJEKA** |
| **Početak savjetovanja****7. veljače 2017.** | **Završetak savjetovanja** **9. ožujka 2017.** |

RAZLOG DONOŠENJA

|  |
| --- |
| Zakon o ugostiteljskoj djelatnosti objavljen je u „Narodnim novinama“ br. 85/2015., a primjenjuje se od 9. kolovoza 2015. Člankom 58. Zakona propisano je da su predstavnička tijela jedinica lokalne samouprave dužna donijeti propise na osnovi ovlaštenja iz Zakona, a do donošenja novih propisa, na snazi ostaju propisi doneseni temeljem dosadašnjeg Zakona, u dijelu u kojem nisu u suprotnosti s odredbama Zakona. Zakonom su jedinicama lokalne samouprave dane šire ovlasti u vezi uređenja radnog vremena ugostiteljskih objekata, s ciljem da iste, vodeći računa o potrebama gostiju, ali i građana, odrede drugačije radno vrijeme, od onog koje je propisano Zakonom kao minimalno.Odredba članka 9. stavak 2. Zakona o ugostiteljskoj djelatnosti propisuje da predstavničko tijelo jedinice lokalne samouprave svojom odlukom propisuje radno vrijeme ugostiteljskih objekata iz skupina „Objekti jednostavnih usluga“ u „Catering objekti“, propisuje radno vrijeme prostora za usluživanje na otvorenom ugostiteljskih objekata, određuje lokacije izvan naseljenih područja naselja iz stavka 1. podstavka 3. ovog članka, propisuje razloge za određivanje ranijeg završetka radnog vremena pojedinih ugostiteljskih objekata, može produžiti radno vrijeme ugostiteljskih objekata iz stavka 1. podstavka 1. ovog članka, bilo svih ili samo pojedinih vrsta ugostiteljskih objekata, uz propisivanje uvjeta koji moraju biti ispunjeni za rad ugostiteljskoj objekta u produženom radnom vremenu, a uz mišljenje turističkog vijeća turističke zajednice tog područja, može u određenim dijelovima područja jedince lokalne samouprave odrediti produženo radno vrijeme svih ili samo pojedinih vrsta ugostiteljskih objekata iz stavka 1. podstavka 1. ovog članka, uz propisivanje uvjeta koji moraju biti ispunjeni za rad ugostiteljskog objekta u produženom radnom vremenu, a uz mišljenje turističkog vijeća turističke zajednice toga područja.Odredba članka 14. stavak 1. Zakona o ugostiteljskoj djelatnosti propisuje da predstavničko tijelo određuje prostore na kojima mogu biti ugostiteljski objekti u kiosku, nepokretnom vozilu i priključnom vozilu, šatoru, na klupi, kolicima i sličnim napravama opremljenim za pružanje ugostiteljskih usluga na javnim površinama, a na prostoru u privatnom vlasništvu isti ugostiteljski objekti mogu biti uz odobrenje jedinice lokalne samouprave, a navedeni prostori ne mogu biti na udaljenosti manjoj od 100 metara od postojećeg objekta u građevini, zasebnom dijelu građevine ili poslovnim prostoru u kojem se obavlja ugostiteljska djelatnost, osim u slučaju kada se radi o održavanju manifestacija, sajmova, prigodnih priredbi i slično.Odredba članka 41. stavaka 1. Zakona o ugostiteljskoj djelatnosti propisuje da predstavničko tijelo odlukom propisuje radno vrijeme objekata na obiteljskom poljoprivrednom gospodarstvu unutar kojeg se mogu pružati ugostiteljske usluge. Odredba članka 13. stavak 4. Zakona o ugostiteljskoj djelatnosti propisuje da predstavničko tijelo može zabraniti usluživanje alkoholnih pića u ugostiteljskim objektima u određenom razdoblju tijekom dana.Zakon o ugostiteljskoj djelatnosti u prijelaznim i završnim odredbama određuje obvezu usklađenja oduka o ugostiteljskim djelatnostima na područjima jedinica lokalne samouprave predstavničkim tijelima. |

Pozivamo predstavnike zainteresirane javnosti da najkasnije do 9. ožujka 2017. godine dostave svoje komentare na Nacrt Odluke o ugostiteljskoj djelatnosti na području Općine Gornja Rijeka putem OBRASCA za savjetovanja na e-mail: opcina-gornja-rijeka@kc.t-com.hr

Po završetku savjetovanja, svi pristigli doprinosi bit će javno dostupni na internetskoj stranici Općine Gornja Rijeka te priloženi uz prijedlog akta o kojem će raspravljati Općinsko vijeće Općine Gornja Rijeka.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o ugostiteljskoj djelatnosti na području Općine Gornja Rijeka.